RS เตรียมพลิกกำไรตั้งแต่ Q2/58กูรูมองกำไรปีนี้ 616 ลบ. โต 66%
บล.เอเซียพลัส กรุ๊ป โฮลดิ้งส์ อัตราค่าโฆษณาเฉลี่ยต่อนาทีในครึ่งปีแรก อยู่ที่ 2.5 หมื่นบาท และมีโอกาสขยับขึ้นในครึ่งปีหลังปี 58 ตามเรตติ้งผู้ชมที่สูงขึ้น ส่งผลให้ประเมินกำไรปีนี้ที่ 616 ล้านบาท เติบโต 66% และจะเติบโตต่อเนื่องอีก 19% ในปี 2559 จึงยังคงคําแนะนํา “ซื้อ” ราคาเป้าหมาย21.0 บาท
17 มิ.ย. 2558

บล.เอเซียพลัส กรุ๊ป โฮลดิ้งส์ ระบุในบทวิเคราะห์ (17 มิ.ย.) ว่า เรตติ้งผู้ชมทั่วประเทศของช่อง 8 ของ บริษัท อาร์ เอส จำกัด (มหาชน) หรือ RS เพิ่มขึ้นจาก 0.275 ใเดือน ม.ค. 2558 มาอยู่ที่0.314 ในเดือน พ.ค. 2558 และคาดเม็ดเงินโฆษณาในงวดไตรมาส 2/58 ฟื้นตัวจากไตรมาส 1/58 ทําให้คาดว่า RS จะพลิกกลับมามีกําไรตั้งแต่ไตรมาส  2/58 แต่คาดการณ์กําไรปีนี้ขึ้นอยู่กับการเติบโตในครึ่งปีหลังปี 58 เป็นหลัก ซึ่งฝ่ายวิจัยเชื่อว่าการปรับผงรายการโดยการเพิ่มละครดังกล่าว จะช่วยให้เรตติ้งของช่อง 8 ในช่วงที่เหลอของปีเพิ่มขึ้นได้อย่างต่อเนื่อง ประกอบกับคาดว่าเศรษฐกิจครึ่งปีหลังปี 58 จะดีกว่าครึ่งปีแรก จึงคาดว่าจะช่วยให้อัตราการใช้เวลาโฆษณา (Utilization rate) ของช่อง 8 ในช่วงครึ่งหลังของปจะมีโอกาสสงกว่า 70% ได้จากเดิม 40-45% ในช่วงครึ่งปีหลัง
ขณะที่อัตราค่าโฆษณาเฉลี่ยต่อนาทีในครึ่งปีแรก อยู่ที่ 2.5  หมื่นบาท และมีโอกาสขยับขึ้นในครึ่งปีหลังปี 58 ตามเรตติ้งผู้ชมที่สูงขึ้นหนุนรายได้ครึ่งปีหลัง เติบโตจากครึ่งปีแรกอย่างมีนัยสำคัญ ประกอบกับคาดว่า RS จะมีรายได้จากการขายลิขสิทธิ์ละครอีกราว 50 ล้านบาท  ในไตรมาส 3/58 และรายได้ค่าโฆษณาของ RS ราว 500 ล้านบาท จะมาจาก Product Placement (การจัดรายการเพื่อแนะนําสินค้าโดยเฉพาะ) ซึ่งยังอยู่ในระดับปกติ ส่งผลให้ประเมินกำไรปีนี้ที่ 616 ล้านบาท เติบโต 66% และจะเติบโตต่อเนื่องอีก 19% ในปี 2559
สำหรับแนวโน้มผลประกอบการจะพลิกกลับมามีกำไรตั้งแต่ไตรมาส 2/58 และมูลค่าพื้นฐาน RS อิง PER35 เท่าอยู่ที่ 21  บาท มี upside 54.4% จึงยังคงคําแนะนํา “ซื้อ” ราคาเป้าหมาย21.0 บาท